Diari Oficial de la Generalitat Valenciana


Sumari del DOGV 4862, del 14-10-2004 (2004/10582)

Notificació a Fernando Dolz Navarro.
------------------------------------

### Dades del document

Número de DOGV
:   4862

Data del DOGV
:   14-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/10315


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a Fernando Dolz Navarro. [2004/M10011]
  
Pel present edicte, i ja que Fernando Dolz Navarro no ha pogut ser trobat en el domicili designat per l'interessat, se li fa saber:
  
Es notifica al deutor, conforme a l'article 59.4 de la Llei 4/1999, de modificació de la Llei 30/1992, de la normativa de règim jurídic, la resolució del director general de Pressupostos i Despeses.
  
Vist l'escrit presentat per Fernando Dolz Navarro.
  
Atés que en data 10 de novembre de 2003, la Direcció General de Pressupostos i Despeses va dictar resolució on reclamava al sol·licitant Fernando Dolz Navarro la quantitat de 1.152,93 euros que havia cobrat indegudament, amb motiu d'errades en concepte de nòmina en el període del 22 de desembre de 2002 al 30 de gener de 2003.
  
Atés que per escrit de 27 de gener de 2004 Fernando Dolz Navarro, sol·licita el fraccionament del dit deute en 15 terminis.
  
Vist que l'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú establix que «les administracions públiques podran, així mateix, rectificar en qualsevol moment, d'ofici o a instància dels interessats, els errors materials, de fet o aritmètics existents en els seus actes».
  
Vist allò que sanciona el Decret 28/1997, de 26 de febrer, del Govern Valencià, que en l'article 19 k) atribuïx a la Direcció General de Pressupostos la gestió dels expedients de compensació d'ofici de deutes del personal al servici de la Generalitat Valenciana, i l'Ordre de 2 de juny de 2000, de la Conselleria d'Economia, Hisenda i Ocupació.
  
Vist que l'article 48.1 del Reglament General de Recaptació establix que podrà ajornar-se o fraccionar-se el pagament del deute, tant en període voluntari com executiu, amb sol·licitud prèvia dels obligats, quan la situació economicofinancera, discrecionalment apreciada per l'administració, els impedisca transitòriament efectuar el pagament dels seus dèbits.
  
Vist que l'article 48.3 del Reglament General de Recaptació establix que les quantitats el pagament de les quals s'ajorne meritaran l'interés de demora a què fa referència l'article 36 de la Llei General Pressupostària.
  
En virtut d'això, de la llei de règim jurídic de les administracions públiques i les altres de pertinent aplicació, he resolt:
  
Primer
  
Concedir a Fernando Dolz Navarro el fraccionament del deute que té contret amb la Tresoreria de la Generalitat Valenciana, de 1.152,93 euros en 12 terminis mensuals de 98,96 euros cada un, que comprén el principal més el 5,50% d'interés de demora, d'acord amb el que disposa l'article 48.3 del Reglament General de Recaptació. S'adjunta full de càlcul com annex 1, i l'ingrés s'haurà de fer en els mesos de febrer de 2004 a gener de 2005 (ambdós inclusivament), dins dels cinc primers dies del mes corresponent, mitjançant xec bancari nominatiu a favor de la Generalitat Valenciana, Conselleria d'Economia, Hisenda i Ocupació, el qual s'haurà d'enviar a la Direcció General de Justícia i Administracions Públiques, Servici de Recursos Humans, secció de nòmines, situat al carrer de l'Historiador Chabás, 2-2ª planta, 46179 València.
  
En el cas que la devolució del cobrament de la quantitat indeguda es realitze en distint exercici pressupostari al de la meritació, haurà de reintegrar la dita quantitat més el IRPF corresponent a esta, d'acord amb la Instrucció de 25 de juliol de 1994 de la Intervenció General.
  
Segon
  
Traslladar la present resolució a eixa direcció territorial per a la notificació a l'interessat i la seua compensació en nòmina.
  
Tercer
  
Notificar a l'interessat la present resolució, que posa fi a la via administrativa, i comunicar-li que contra esta, amb comunicació prèvia a esta conselleria, es podrà interposar recurs contenciós administratiu davant del Tribunal de Justícia de la Comunitat Valenciana en el termini de dos mesos comptat des de l'endemà de la notificació.